বেশ পরিশীলিত, কিন্তু সেই সঙ্গে খানিকটা যেন নিরুত্তাপও মনে হলো এই পোস্টারগুলোকে! তবে প্রদর্শনীর আয়োজন ছিল খুবই ভালো। শুনলাম দেয়াল গড়া-ভাঙার বিষয়টা বরং চলচ্চিত্রেই ভালো এসেছে, বিশেষ করে কয়েকটি তথ্যচিত্রে, যেগুলো পোস্টার প্রদর্শনী চলাকালে দেখানো হয়েছে টিআইসি-তেই। (আপনি নিশ্চয়ই দেখেছেন।) আমি কেবল শেষদিন একটা ছবি দেখলাম, কাহিনিচিত্র, তাও আবার শুরু হয়ে যাবার আধঘণ্টা পর থেকে। ‘গডো-র জন্য প্রতীক্ষা’-র নতুন প্রযোজনার মহড়াকে ঘিরে পূর্ব জার্মানির এক নাট্যদলের কাহিনি। ছবিতে ভ্লাদিমির আর এস্ত্রাগনের অন্তহীন [..]